Rješenje Suda (deveto vijeće) od 3. ožujka 2025. – [Rabal](i)
(spojeni predmeti C-586/24 i C-605/24)
„Zahtjev za prethodnu odluku – Članak 53. stavak 2.Poslovnika Suda – Članak 267. UFEU-a – Pojam ‚sud’ – Sudac građanskog vijeća Sąda Najwyższyeg (Vrhovni sud, Poljska) – Sudac kojeg je imenovao predsjednik Republike Poljske na temelju odluke Krajowe Rade Sądownictwa (Državno sudbeno vijeće, Poljska) u njezinu novom sastavu – Zahtjev za prethodnu odluku koji je uputio sastav suda koji nema svojstvo zakonom prethodno ustanovljenog neovisnog i nepristranog suda – Očita nedopuštenost”
Prethodna pitanja – Pokretanje postupka pred Sudom – Nacionalni sud u smislu članka 267. UFEU-a – Pojam – Sudac pojedinac Sąda Najwyższeg (Vrhovni sud, Poljska) – Sudac kojeg je imenovao predsjednik Republike Poljske na temelju odluke Krajowe Rade Sądownictwa (Državno sudbeno vijeće, Poljska) u njezinu novom sastavu – Sastav suda koji zbog načina imenovanja suca koji u njemu zasjeda nema svojstvo zakonom prethodno ustanovljenog neovisnog i nepristranog suda – Isključenost
(čl. 19. st. 1. podst. 2. UEU-a; čl. 267. UFEU-a; Povelja Europske unije o temeljnim pravima, čl. 47.)
(t. 26.-34.)
Izreka
Zahtjevi za prethodnu odluku koje je podnio Sąd Najwyższy (Vrhovni sud, Poljska), u sastavu suca pojedinca, odlukama od 5. kolovoza 2024. (C-605/24) i 19. kolovoza 2024. (C-586/24), očito su nedopušteni.
i      Naziv ovog predmeta je izmišljen. On ne odgovara stvarnom imenu nijedne stranke u postupku.